UUDENMAAN ELY-KESKUS **PÄÄTÖS**

Opastinsilta 12 B Päätöstunnus \*\*

00520 HELSINKI Ratkaisupvm \*\*

Puhelin 0295 021 000 Voimaantulopvm \*\*

Telefax (09) 615 00829 Diaarinumerot \*\*

kirjaamo.uusimaa@ely-keskus.fi

**Luvanhaltija / hakija**

\*\*\*

**Kotikunta**

\*\*\*

**Hakemus / Asia**

Hakemus koskee taksilupaa henkilöautolle, asemapaikkana Helsinki.

**Ratkaisu**

Uudenmaan elinkeino-, liikenne- ja ympäristökeskus (jäljempänä ELY-keskus) hylkää

hakemuksen.

**Perustelu**

Hakemus on käsitelty 43 lupahakemuksen yhteiskäsittelyssä. ELY-keskus on myöntänyt

asemapaikalle Helsinki 5 taksilupaa henkilöautoille ja 17 taksilupaa esteettömälle henkilöautolle.

Helsingin kaupungin taksilupien enimmäismääräksi on 1.12.2016 annetulla päätöksellä vahvistettu 1300 lupaa siten, että luvista 1 205 on henkilöautolupia ja 95 on esteettömän henkilöauton lupia.

Helsingin kaupungin voimassaolevien taksilupien määrä on 1278 siten, että luvista 1 200 on

henkilöautolupia ja 78 esteettömän henkilöauton lupia. Näin ollen tässä yhteiskäsittelyssä voidaan myöntää 5 taksilupaa henkilöautolle ja 17 lupaa esteettömälle henkilöautolle.

Koska taksiluvan saamisen edellytykset täyttäviä hakijoita on enemmän kuin lupia voidaan

myöntää, on ELY-keskus myöntänyt luvat hakijoille, joilla on eniten taksinkuljettajakokemusta.

Hakijoiden taksinkuljettajakokemus on arvioitu verotodistusten ja työeläkeotteen ansiotietojen

perusteella. Kokemuksen laskennassa on tarpeen mukaan hyödynnetty myös palkkatodistuksia ja ajovuororaportteja. Koska taksilupia esteettömille henkilöautoille on ollut myönnettävissä enemmän kuin niitä hakeneita ensiluvan hakijoita, osa esteettömistä taksiluvista on myönnetty hakijoille, joilla on ennestään taksilupa. Luvanhaltijoista luvat on myönnetty hakijoille, jolla on vähiten lupia.

Alin taksinkuljettajakokemus, joka tällä kierroksella riitti henkilöautotaksiluvan saantiin oli 13 vuotta 6 kuukautta 3 viikkoa. ELY-keskus on laskenut teidän hyväksi taksinkuljettajakokemusta 12 vuotta 9 kuukautta 3 viikkoa. Hakijoiden kokemus on laskettu 28.2.2017 asti.

ELY-keskus on myöntänyt henkilöautoluvan asemapaikkana Helsinki seuraaville hakijoille:

\*\*\*.

Lisäksi ELY-keskus on myöntänyt esteettömän henkilöautoluvan asemapaikkana Helsinki

seuraaville hakijoille: \*\*\*.

**Sovelletut oikeusohjeet**

-

Taksiliikennelaki 6 §, 10 a §, 10 b § ja 19 §

Valtion maksuperustelaki ja -asetus

Valtioneuvoston asetus elinkeino-, liikenne- ja ympäristökeskusten ja työ- ja elinkeinotoimistojen maksullisista suoritteista

**Muutoksenhaku**

Tähän päätökseen saa hakea muutosta valittamalla Helsingin hallinto-oikeuteen.

Maksuvelvollinen, joka katsoo, että maksun määräämisessä on tapahtunut virhe, voi vaatia siihen kirjallisesti oikaisua Uudenmaan elinkeino-, liikenne- ja ympäristökeskukselta kuuden kuukauden kuluessa maksun määräämisestä.

Valitusosoitus on liitteenä.

Maksu \*\*\* €